cyanic-selkie/wikianc huggingface dataset:
จอนนี เอฟวันส์
ข่าวฉาว
แม้อนาคตกำลังจะสดใส แต่ก็เกือบมีเหตุสกัดดาวรุ่ง เมื่อปลายปี ค.ศ. 2007 เนื่องจากเอฟวันส์ถูกกล่าวหาว่ามีส่วนพัวพันกับคดีข่มขืนหญิงสาวที่โรงแรมแห่งหนึ่งหลังงานเลี้ยงคริสต์มาสของทีมผีแดง เอฟวันส์ถูกเจ้าหน้าที่ตำรวจเรียกตัวไปสอบสวนก่อนจะได้รับการประกันตัวออกมา และสุดท้ายก็มีการยืนยันว่าเขาไม่ถูกตั้งข้อหากระทำความผิดใด
เวสต์บรอมมิชอัลเบียน
หลังเปิดฤดูกาล 2015–16 มาได้ไม่นาน เอฟวันส์ได้ย้ายไปสู่เวสต์บรอมมิชอัลเบียน สโมสรในระดับพรีเมียร์ลีกเช่นเดียวกัน ด้วยการเซ็นสัญญา 4 ปี ด้วยค่าตัวราว 6 ล้านปอนด์ (ประมาณ 330 ล้านบาท) และอาจจะเพิ่มอีก 2 ล้านปอนด์ (ประมาณ 110 ล้านบาท) ตามเงื่อนไขต่าง ๆ ที่ระบุเอาไว้ด้วย
แหล่งข้อมูลอื่น
1988
Dinopontiidae
Dinopontiidae เป็นสกุลของสัตว์พวกกุ้งกั้งปูที่อยู่ในวงศ์ Siphonostomatoida.
สาธารณรัฐเจโนวา
สาธารณรัฐเจโนวา (Repubblica di Genova) หรือชื่อเต็มคือ สาธารณรัฐเจโนวาอันสงบยิ่ง (The Most Serene Republic of Genoa หรือ Republic of Genoa) เคยเป็นรัฐอิสระที่ตั้งอยู่ที่ลีกูเรียทางด้านตะวันตกเฉียงเหนือของฝั่งทะเลอิตาลี ที่รุ่งเรืองตั้งแต่คริสต์ศตวรรษที่ 11 มาจนถึง ค.ศ. 1797 เมื่อถูกรุกรานโดยกองทัพฝรั่งเศส ภายใต้การนำของจักรพรรดินโปเลียนที่ 1 สาธารณรัฐเจนัวมาแทนที่ด้วยสาธารณรัฐลีกูเรียนที่รุ่งเรืองมาจนถึง ค.ศ. 1805 ก่อนที่จะถูกผนวกโดยจักรวรรดิฝรั่งเศส แม้ว่าสาธารณรัฐจะได้รับการฟื้นฟูในปี ค.ศ. 1814 หลังจากการพ่ายแพ้ของนโปเลียนแต่ก็เป็นเพียงระยะเวลาอันสั้น ในที่สุดสาธารณรัฐเจนัวก็ถูกผนวกเข้ากับราชอาณาจักรซาร์ดิเนีย
Dinopontiidae
สปีชีส์ในสกุล ได้แก่:
ตำบลห้วยแถลง
การปกครองส่วนท้องถิ่น
พื้นที่ของตำบลห้วยแถลง อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
มิสเตอร์โกลบอลไทยแลนด์ 2017
มิสเตอร์โกลบอลไทยแลนด์ 2017 เป็นการประกวดมิสเตอร์โกลบอลไทยแลนด์ครั้งที่ 2 เปิดรับสมัครระหว่างวันที่ 20–31 มีนาคม พ.ศ. 2560 ณ เซ็นทรัลเฟสติวัล เชียงใหม่, จังหวัดเชียงใหม่ และรอบออดิชั่นเพื่อคัดเลือก 12 คนสุดท้ายในวันที่ 6 เมษายน พ.ศ. 2560 โดยรอบตัดสินจัดการประกวดเมื่อวันที่ 30 เมษายน พ.ศ. 2560 ณ เซ็นทรัลเฟสติวัล เชียงใหม่, จังหวัดเชียงใหม่ ผู้ที่ชนะการประกวดจะได้เป็นตัวแทนประเทศไทยเข้าร่วมประกวดมิสเตอร์โกลบอล 2017 โดย ธวัชชัย ใจคาร มิสเตอร์โกลบอลไทยแลนด์ 2016 เป็นผู้มอบตำแหน่งให้กับ นนทกร อัมพุธ ผู้ครองตำแหน่งในปีนี้
ผู้เข้าประกวด
ผู้ที่ผ่านรอบคัดเลือกเข้าสู่รอบ 12 คนสุดท้ายของการประกวด มีรายชื่อดังต่อไปนี้:
ธงชาติลาว
ธงชาติลาว แบบปัจจุบันเริ่มใช้มาตั้งแต่ 2 ธันวาคม ค.ศ. 1975 ซึ่งเป็นวันสถาปนาประเทศสาธารณรัฐประชาธิปไตยประชาชนลาว
ธงนี้มีชื่อเรียกในภาษาลาวว่า ธงดวงเดือน ได้รับการออกแบบขึ้นในช่วงสงครามโลกครั้งที่ 2 จากการร่วมออกแบบของสมาชิกขบวนการลาวอิสระ โดยมีเจ้าเพชรราช รัตนวงศา, เจ้าสุภานุวงศ์และมหาสิลา วีระวงส์ นักปราชญ์ผู้ยิ่งใหญ่ของชาวลาวเป็นผู้กันช่วยกันออกแบบ
ธงนี้เป็นหนึ่งในธงของประเทศที่ปกครองด้วยรัฐบาลคอมมิวนิสต์ ที่ไม่มีสัญลักษณ์รูปค้อนเคียวของขบวนการคอมมิวนิสต์สากล
ความหมายของธงชาติลาว
ทั้งนี้ธงชาติดวงเดือนยังมีลักษณะตามที่กำหนดไว้ใน รัฐธรรมนูญแห่งสาธารณรัฐประชาธิปไตยประชาชนลาว หมวดที่ 10 มาตราที่ 91 ดังนี้
ประวัติความเป็นมาของธงดวงเดือน
ในอดีตช่วงปี ค.ศ. 1945 นั้น ภายหลังจากญี่ปุ่นยอมแพ้สงครามโลกครั้งที่ 2 แล้ว ขบวนการลาวอิสระได้เรียกร้องเอกราช ประกาศให้ประเทศลาวเป็นเอกราชจากฝรั่งเศสและประกาศจัดตั้งรัฐบาลลาวอิสระ โดยใช้ธงดวงเดือนนี้เป็นสัญลักษณ์ในการเคลื่อนไหวเรียกร้อง เมื่อได้มีการจัดตั้งรัฐบาลที่บริหารโดยเจ้าเพชรราช หรือ "รัฐบาลลาวอิสระ" ก็ได้ประกาศใช้ธงดวงเดือนอย่างเป็นทางการเป็นครั้งแรก
เมื่อ 6 เดือนให้หลังด้วยการสนับสนุนของสมเด็จพระเจ้าศรีสว่างวงศ์ที่ทรงนิยมฝรั่งเศสทำให้ฝรั่งเศสกลับเข้ามาปกครองลาวซึ่งเป็นส่วนหนึ่งของอินโดจีนฝรั่งเศสและล้มรัฐบาลลาวอิสระลง (ได้ให้เอกราชแก่ลาวภายหลังในปี ค.ศ. 1955 ลาวจึงปกครองตนเองต้วยระบอบประชาธิปไตยอันมีพระมหากษัตริย์เป็นประมุข) จึงได้ใช้ธงรูปช้างเอราวัณ 3 เศียรสีขาวยืนอยูบนแท่น 5 ชั้นภายใต้พระมหาเศวตฉัตร 9 ชั้น
ส่วนธงดวงเดือนก็ได้ถูกนำมาใช้เป็นสัญลักษณ์ของขบวนการปะเทดลาวแทน ซึ่งขบวนการนี้จัดตั้งโดยผู้นำขบวนการลาวอิสระส่วนหนึ่งที่นิยมแนวคิดทางการเมืองฝ่ายซ้าย ภายใต้การนำของเจ้าสุภานุวงศ์
เมื่อขบวนการปะเทดลาวเคลื่อนไหวปลดปล่อยลาว ล้มล้างรัฐบาลระบอบกษัตริย์ และจัดตั้งรัฐบาลพรรคคอมมิวนิสต์ปกครองประเทศสำเร็จ ธงนี้ก็ได้รับการยอมรับให้เป็นธงชาติของลาวอีกครั้ง ในฐานะสาธารณรัฐประชาธิปไตยประชาชนลาวอย่างเป็นทางการในวันที่ 2 ธันวาคม ค.ศ. 1975
สมัยอาณาจักรล้านช้างเวียงจันทน์
ธงชาติลาวสมัยอาณาจักรล้านช้างเวียงจันทน์มีลักษณะเป็นธงสีเหลือง ที่ซ้ายบนสุดมีธงช้างเผือก ซึ่งเป็นธงชาติของสยามในปี พ.ศ. 2398 - 2459 ซึ่งขณะนั้นเวียงจันทน์ เป็นประเทศราชของสยาม
สมัยอาณาจักรล้านช้างจำปาศักดิ์
ธงชาติลาวในสมัยนี้มีลักษณะเป็นธงสีน้ำเงิน มีตรารูปสุนัขมีปีก ซึ่งเป็นสัญลักษณ์ของอาณาจักรล้านช้างจำปาศักดิ์ ภายใต้มหาเศวตฉัตร 7 ชั้น ด้านล่างมีแผ่นสี่เหลี่ยมและฐานบัวรองรับ
ธงชาติลาวสมัยพระราชอาณาจักรลาว
ธงชาติลาวสมัยพระราชอาณาจักรมีลักษณะเป็นธงรูปสี่เหลี่ยมผืนผ้าสีแดง มีรูปช้างเอราวัณ 3 เศียรสีขาวยืนอยูบนแท่น 5 ชั้นภายใต้พระมหาเศวตฉัตร 9 ชั้น ธงนี้ใช้เป็นธงชาติลาวในช่วงปี ค.ศ. 1952 ถึง ค.ศ. 1975 ปัจจุบันนี้ขบวนการลาวฝ่ายขวานิยมกษัตริย์ยังใช้เป็นสัญลักษณ์ของการเคลื่อนไหวเพื่อฟื้นคืนระบอบกษัตริย์ในลาว และการคงอยู่ของรัฐบาลพระราชอาณาจักรลาวพลัดถิ่น
จักรพรรดินีหวัง (ซ่งไท่จู่)
จักรพรรดินีหวัง (王皇后, พระนามเดิมไม่ทราบ;1485 - 1506) เป็นจักรพรรดินีจีนแห่ง ราชวงศ์ซ่ง เสกสมรสกับ จักรพรรดิซ่งไท่จู่
ธงชาติลาว
ธงชาติลาวสมัยพระราชอาณาจักรลาว
สัญลักษณ์ที่ปรากฏในธงชาติลาวสมัยพระราชอาณาจักรลาว มีความหมายดังต่อไปนี้
Dichelina
Dichelina เป็นสกุลของสัตว์พวกกุ้งกั้งปูที่อยู่ในวงศ์ Dichelinidae
บีเอ็มดับเบิลยู Z4 (G29)
บีเอ็มดับเบิลยู Z4 (G29) เป็นรถเปิดประทุนสองประตูที่ผลิตโดยบีเอ็มดับเบิลยู ผู้ผลิตรถยนต์สัญชาติเยอรมัน ซึ่งได้รับการเปิดตัวใน ค.ศ. 2018 โดยเป็นรุ่นต่อจาก Z4 (E89) ทั้งนี้ Z4 (G29) เป็นรุ่นที่ห้าในวงศ์ตระกูลเดียวกัน นับเป็นการกลับมาของหลังคาซอฟต์ท็อปให้แก่รถสปอร์ต Z ซีรีส์
Dichelina
สปีชีส์ของสกุลนี้พบในยุโรปตะวันตก มาเลเซีย
สปีชีส์ในสกุล ได้แก่:
บีเอ็มดับเบิลยู Z4 (G29)
การพัฒนาและการเปิดตัว
Z4 (G29) ได้รับการเปิดตัวที่งานเพบเบิลบีชกงกูรส์เดเลอกองซ์เมื่อวันที่ 23 สิงหาคม ค.ศ. 2018
ออกแบบโดยแคลวิน ลุก ที่เกิดในประเทศออสเตรเลีย รถยนต์รุ่นนี้มีพื้นฐานมาจากคอนเซปต์ Z4 ที่เปิดตัวเมื่อปีก่อน และได้รับการพัฒนาควบคู่ไปกับโตโยต้า ซูปร้า ยุคที่ห้าเนื่องจากความร่วมมือระหว่างบีเอ็มดับเบิลยูกับโตโยต้า ซึ่งการออกแบบได้รับแรงบันดาลใจจาก Z8 ทั้งนี้ Z4 ใช้แพลตฟอร์มอาร์คิเทกเจอร์ซึ่งสนับสนุนรถยนต์บีเอ็มดับเบิลยูส่วนใหญ่ และมีการกระจายน้ำหนัก 50:50 โดยสามารถลดน้ำหนักได้มากถึง 50 กก. (110 ปอนด์) เมื่อเทียบกับรุ่นก่อน ส่วนหลังคาเปิดประทุนแบบซอฟต์ท็อปบน Z4 (G29) ได้กลับมาแทนที่หลังคาแข็งแบบพับเก็บได้ของรุ่นก่อน หลังคาสามารถยกหรือลดระดับได้ภายใน 10 วินาทีที่ความเร็วสูงสุด 50 กม./ชม. (31 ไมล์ต่อชั่วโมง) กระโปรงหลังรถมีขนาดใหญ่กว่ารุ่นก่อน 50 เปอร์เซ็นต์ และมีความจุ 281 ลิตร (9.9 ลูกบาศก์ฟุต) โดยใช้ระบบกันสะเทือนหลังแบบมัลติลิงก์
การเปิดตัว Z4 (G29) อย่างเป็นทางการได้เกิดขึ้นที่งานปารีสมอเตอร์โชว์ 2018 ในเดือนตุลาคม และรถดังกล่าวได้วางจำหน่ายในเดือนมีนาคม ค.ศ. 2019
อุปกรณ์
รุ่นเอสไดร์ฟมีจำหน่ายในสายสปอร์ตหรือแพ็คเกจเอ็มสปอร์ต ระบบช่วยเหลือผู้ขับขี่ที่มีให้เลือก ได้แก่ ระบบควบคุมความเร็วอัตโนมัติ, ระบบเตือนการเปลี่ยนเลน, ระบบช่วยจอดรถ และการเตือนการชนพร้อมระบบเบรก
Z4 มาพร้อมกับจอแสดงผลขนาด 10.25 นิ้วพร้อมไอไดรฟ์ 7.0 รถยนต์รุ่นนี้พร้อมให้บริการด้วยบริการบีเอ็มดับเบิลยู คอนเน็คเต็ดไดรฟ์ ซึ่งช่วยให้อัปเดตแผนที่นำทางและระบบปฏิบัติการผ่านทางอากาศได้ ส่วนคุณสมบัติกุญแจดิจิทัลช่วยให้ปลดล็อกและสตาร์ทรถด้วยสมาร์ทโฟน และสามารถแชร์การเข้าถึงกับผู้อื่นได้ นอกจากนี้ ยังมีแผงหน้าปัดดิจิทัลที่ปรับแต่งได้ (เรียกว่าบีเอ็มดับเบิลยู ไลฟ์ค็อกพิตโปรเฟสชันแนล)
ความปลอดภัย
Z4 2019 ได้รับห้าดาวโดยรวมในการทดสอบยูโร เอ็นแคป
คอร์ปัสคริสตี
คอร์ปัสคริสตี เป็นเมืองชายฝั่งทะเลทางทิศใต้ของรัฐเท็กซัส สหรัฐอเมริกา ในปี 2006 คาดว่ามีประชากรในเขตเมืองประมาณ 285,175 คน ทำให้เป็นเมืองที่มีขนาดใหญ่เป็นอันดับที่ 8 ของรัฐเท็กซัส ชื่อของเมืองตั้งโดยผู้ตั้งถิ่นฐานชาวสเปน เป็นภาษาละติน มีความหมายคือ "ร่างกายแห่งพระคริสต์"
ช้างสารภี
ช้างสารภีหรือเอื้องเจ็ดปอย เป็นกล้วยไม้ในสกุลช้างสารภี กล้วยไม้อิงอาศัย ลำต้นขนาดใหญ่ เส้นผ่านศูนย์กลาง 1.5-2 ซม. สูง 0.4-1 เมตร ใบรูปแถบ กว้าง  4-5 ซม. ยาว 30-40 ซม. ดอกออกเป็นช่อที่ซอกใบ จำนวน 5-12 ดอก กว้าง 1.5 ซม. กลีบเลี้ยงและกลีบดอกหนาสีเหลืองและมีลายสีน้ำตาลแดงพาด กลีบปากส่วนโคน เป็นถุงสั้น กลีบปากส่วนปลายสีขาวมีแต้มสีม่วงแดงมีกลิ่นหอม ออกดอกช่วงเดือนตุลาคมถึงมกราคม ในประเทศไทยพบตั้งแต่ภาคเหนือ ภาคอีสานจนถึงภาคใต้ โดยพบที่จังหวัดเชียงใหม่ ลำปาง สกลนคร กาญจนบุรี และสตูล
Dairoides
Dairoides เป็นสกุลของสัตว์พวกกุ้งกั้งปูที่อยู่ในวงศ์ Dairoididae.
สปีชีส์ของสกุลนี้พบในแอฟริกาตอนใต้และมหาสมุทรแปซิฟิก
สปีชีส์ในสกุล ได้แก่:
บ่วงมาร
บ่วงมาร เป็นละครโทรทัศน์ไทยแนวเมโลดราม่า นำแสดงโดย นิศาชล สิ่วไธสง, ชยพล ปัญหกาญจน์, อรรณพ ทองบริสุทธิ์, วิชเวช เอื้ออำพน และนักแสดงชั้นนำอีกมากมาย เริ่มออกอากาศตอนแรกวันที่ 21สิงหาคม พ.ศ. 2557–6 พฤศจิกายน พ.ศ. 2557 ออกอากาศทุกวันพฤหัสบดี-ศุกร์ เวลา 18.45-20.00 น. ทางช่องTrue 24 ผลิตโดย บริษัท ทรูวิชันส์ จำกัด (มหาชน), บริษัท บีแฮปปี้ ทูเก็ทเตอร์ จำกัด โดย บทประพันธ์ของ อัจฉรียา บทโทรทัศน์โดย ดัชนีนาง กำกับการแสดงโดย ระไว อ่ำมาลี
เรื่องย่อ
ชมปราง (เนส AF9) ลูกสาวของสาธิต (นึกคิด บุญทอง) กับต้องใจ (ปิยะดา เพ็ญจินดา) มีกริยาท่าทางที่แปลกๆ ตั้งแต่ 10 ขวบ และเมื่อโตขึ้นท่าทางแปลกๆ ก็เริ่มหายไป ทำให้สาธิตและต้องใจ เริ่มเบาใจ ว่าลูกสาวคงหายจาก อาการดังกล่าวแล้ว จนวันหนึ่งเมื่อชมปราง ไปวิ่งที่สวนสาธารณะและพบกับ กรุณ (เต๋า สมชาย) เธอก็หมดสติไป อธิป (กู๊ด KPN) หลานชายกรุณจึงพาชมปรางไปส่งบ้าน จากนั้นความรู้สึกดีๆของทั้งคู่ก็เริ่มก่อตัวขึ้น พร้อมๆกับความทรงจำในอดีต ของชมปรางเริ่มหวนกลับมา เมื่อเธอเจอกอบกาญจน์ (ปิ่น เก็จมณี) ภรรยากรุณ ภาพทุกอย่างจึงชัดเจนขึ้น ว่าเธอ คือ เดือนกัญญา (นิโคล เทริโอ) อดีตภรรยาของกรุณที่ถูกกรุณกับกอบกาญจน์ ทำร้ายจนเสียชีวิต เธอจึงกลับมาแก้ แค้น ทวงความยุติธรรม
การทรมาน
การทรมาน (torture) เป็นการกระทำโดยเจตนาเพื่อก่อให้เกิดความเจ็บปวดทางกายหรือจิตใจต่อสิ่งมีชีวิตเพื่อตอบสนองความปรารถนาบางอย่างของผู้ทรมานหรือบังคับให้สิ่งที่ถูกทรมานกระทำบางอย่าง การทรมานโดยนิยามเป็นการกระทำที่รู้สำนึกและเจตนา ปกติการกระทำโดยไม่รู้สำนึกหรือก่อให้เกิดความเจ็บปวดอย่างละเลยโดยปราศจากเจตนาเช่นนั้นไม่ถือเป็นการทรมาน
แม้บางรัฐอนุมัติการทรมาน แต่กฎหมายระหว่างประเทศและกฎหมายในประเทศของประเทศส่วนใหญ่ห้าม แม้การทรมานมิชอบด้วยกฎหมายและมีการประณามอย่างกว้างขวาง แต่ยังมีการอภิปรายอยู่ว่าสิ่งใดมีนิยามทางกฎหมายว่าเป็นการทรมาน การทรมานเป็นการละเมิดสิทธิมนุษยชนอย่างร้ายแรงและข้อ 5 ของปฏิญญาสากลว่าด้วยสิทธิมนุษยชนประกาศว่ายอมรับไม่ได้ (แต่ไม่ขัดต่อกฎหมาย) ประเทศภาคีอนุสัญญาเจนีวา ค.ศ. 1949 และพิธีสารเพิ่มเติม 1 และ 2 วันที่ 8 มิถุนายน ค.ศ. 1977 ยอมรับอย่างเป็นทางการว่าจะไม่ทรมานบุคคลที่ถูกจับได้ในการขัดกันด้วยอาวุธ ไม่ว่าระหว่างประเทศหรือในประเทศ การทรมานยังถูกห้ามสำหรับประเทศภาคีสนธิสัญญาอนุสัญญาสหประชาชาติต่อต้านการทรมาน ซึ่ง 158 ประเทศให้สัตยาบัน
ฟุตบอลชายหาดโลก 2023
ฟุตบอลชายหาดโลก 2023 (2023 FIFA Beach Soccer World Cup) จะเป็นการแข่งขันฟุตบอลชายหาดโลกครั้งที่ 12 ซึ่งเป็นการแข่งขันฟุตบอลชายหาดชิงแชมป์ระดับนานาชาติที่แข่งขันโดยทีมชาติชายของสมาชิกฟีฟ่า โดยรวมแล้วครั้งนี้จะเป็นครั้งที่ 22 ของการชิงแชมป์โลกของฟุตบอลชายหาด นับตั้งแต่การก่อตั้ง ฟุตบอลชายหาดชิงแชมป์โลก ซึ่งเริ่มตั้งแต่ปี ค.ศ. 1995 ถึง 2004 แต่ไม่ได้อยู่ภายใต้การควบคุมของฟีฟ่า โดยครั้งนี้จะเป็นการแข่งขันครั้งที่ 7 ที่จะจัดขึ้นแบบทุก 2 ปี; ซึ่งเดิมการแข่งขันชิงแชมป์โลกจัดขึ้นเป็นประจำทุกปีจนถึงปี ค.ศ. 2009 ซึ่งจัดขึ้นที่ดูไบ
การแข่งขันเริ่มขึ้นครั้งแรกในเดือนพฤศจิกายน ค.ศ. 2017 ที่ฟีฟ่าบีชซอกเกอร์เวิร์กชอป (FIFA Beach Soccer Workshop) เมื่อมีการประกาศว่ารายการชิงแชมป์โลกจะยังคงจัดขึ้นทุก ๆ สองปีในช่วงปี ค.ศ. 2018–2024 ฟีฟ่าเปิดกระบวนการเสนอตัวเป็นเจ้าภาพในเดือนตุลาคม ค.ศ. 2021 และได้เลือกสหรัฐอาหรับเอมิเรตส์เป็นเจ้าภาพเมื่อเดือนธันวาคม ค.ศ. 2022
รัสเซียเป็นทีมชนะเลิศที่จะป้องกันตำแหน่ง แต่ทีมชาติรัสเซียทั้งหมดถูกสั่งห้ามเข้าร่วมการแข่งขันของฟีฟ่า
ฉันแต่งงานเป็นอาชีพ
ละครโทรทัศน์ได้รับคำวิจารณ์เชิงบวกเป็นส่วนใหญ่ โดยได้รับความชื่นชมจากการนำเสนอปัญหาสังคมญี่ปุ่นของทีมผลิต "โคอิ" เพลงของโฮชิโนะ นักแสดงสมทบชายในเรื่อง ได้รับความนิยมเป็นอย่างมาก ทีมผลิตและนักแสดงได้รับรางวัลในหลายเวที โดยเฉพาะที่เดอะเทเรวิชันดรามาอะแคเดมีอวอร์ดครั้งที่ 91 ซึ่งสามารถคว้ารางวัลได้ทั้งสิ้น 7 รายการ หลังจากความสำเร็จของฉันแต่งงานเป็นอาชีพ มีการผลิตตอนพิเศษของละครโทรทัศน์ ออกอากาศเมื่อวันที่ 2 มกราคม ค.ศ. 2021
การคัดนักแสดง
เรียวตะ คาซามิ ลูกน้องของสึซากิ รับบทโดย เรียวเฮ โอตานิ ซึ่งเขารับบทแสดงละครโทรทัศน์ญี่ปุ่นเรื่องนี้เป็นเรื่องแรก เพราะตลอดที่ผ่านมาเขารับเพียงแต่งานแสดงในประเทศเกาหลีใต้ ฮิโรชิ โทเงดะ ระบุว่าครั้งแรกที่ผู้อำนวยการสร้างทั้งสามพบกับโอตานินั้นต่างกล่าวเป็นเสียงเดียวกันว่า "เท่มาก" โทเงดะกล่าวต่อว่าคาซามิเป็นตัวละครที่เล่นยาก เพราะมักไม่แสดงอาการหุนหันหรืออาการกังวลใด ๆ ออกมา ทำให้ผู้คนรอบข้างไม่รู้ว่าเขากำลังคิดอะไรอยู่ แต่แม้จะเป็นเช่นนั้น คาซามิเป็นคนที่มีความคิดที่แน่วแน่ (firm core) และใช้ความคิดนั้นนำทางวิธีการใช้ชีวิตของเขา อย่างไรก็ตาม ท่ามกลางตัวเลือกนักแสดงหลายคน ผู้อำนวยการสร้างเลือกโอตานิโดยระบุเหตุผลว่าพวกเขาประทับใจการแสดงอารมณ์และลักษณะนิสัยที่นุ่มสุขุมเป็นธรรมดาของโอตานิ โยริสึนะ นูมาตะ เกย์ที่แอบย่องเขาไปในความสัมพันธ์ของมิกูริกับสึซากิ รับบทโดย อาราตะ ฟูราตะ แต่เดิมในมังงะต้นฉบับ นูมาตะเป็นตัวละครที่ได้รับความนิยมสูงจากผู้อ่าน และเป็นตัวละครสำคัญที่ช่วย "เพิ่มรสชาติ" ของเรื่องและเสริมสร้างปฏิสัมพันธ์ระหว่างตัวละครอื่น ๆ ในช่วงที่ความสัมพันธ์ระหว่างตัวละครนั้นแย่ลง นูมาตะเป็นผู้สร้างบรรยากาศให้แก่ผู้คนรอบข้าง (mood maker) แต่ขณะเดียวกันเขายังมีด้านที่ละเอียดอ่อน โทเงดะกังวลว่าจะมีใครสามารถรับบทนี้ได้จนมีการคัดเลือกว่าฟูราตะจะเป็นผู้รับบทนี้ ความกังวลของเขาจึงหายไปเพราะภาพลักษณ์ของฟูราตะที่มีความสนุกสนาน ยูริ สึจิยะ หญิงทำงานและพี่สาวของมิกูริ รับบทโดย ยูริโกะ อิชิดะ เธอได้รับการคัดเลือกโดยโทเงดะด้วยลักษณะนิสัยของอิชิดะซึ่งคล้ายคลึงกับตัวละครมังงะต้นฉบับที่มีความเป็นผู้ใหญ่วัยทำงานและในขณะเดียวกันยังมีความเป็นเด็กหญิงตัวน้อย
เพลงธีม
"โคอิ" เป็นเพลงธีมปิดของฉันแต่งงานเป็นอาชีพ ประพันธ์และร้องโดย เก็น โฮชิโนะ ซึ่งเขาแสดงเป็นหนึ่งในตัวละครหลักของเรื่อง ได้รับรางวัลเพลงธีมยอดเยี่ยมในงานโตเกียวดรามาอวอร์ด 2017 โฮชิโนะกล่าวว่า "มันเป็นเรื่องที่สนุกเมื่อต้องแสดง (เป็นตัวละครในเรื่อง) และต้องร้องเพลงธีม (ในฐานะนักร้อง) ในเวลาเดียวกัน" ในเครดิตปิดเรื่อง นักแสดงหลักและนักแสดงสมทบเต้นเพลง "โคอิ" หรือที่เรียกว่า "โคอิแดนซ์" ผู้อำนวยการสร้างตกลงว่า การเพิ่มฉากเต้นในเครดิตท้ายเรื่องจะเป็นการเน้นให้เห็นถึงเอกลักษณ์ของการแปลงเป็นละครโทรทัศน์เรื่องนี้ที่มีความแตกต่างจากมังงะต้นฉบับ โดยมีบ้านของสึซากิ หนึ่งในตัวละครหลักของเรื่องเป็นฉากหลัง ท่าเต้นออกแบบโดย มิกิโกะ ผู้มีชื่อเสียงจากการออกแบบท่าเต้นให้แก่วงเกิร์ลกรุป "เพอร์ฟูม" หลังจากการออกอากาศตอนแรก "โคอิแดนซ์" เป็นที่นิยมอย่างมาก แต่เดิมทีมผลิตเรียกการเต้นกับเพลง "โคอิ" ว่า "นิเงฮาจิแดนซ์" ก่อนที่จะเปลี่ยนเป็น "โคอิแดนซ์" ในปัจจุบัน โทเงดะให้เหตุผลว่าเขาไม่อยากให้ความนิยมถูกจำกัดอยู่เพียงแค่ที่ละครโทรทัศน์เท่านั้น จึงเปลี่ยนชื่อเพื่อทำให้การเต้นนี้สามารถเข้าถึงผู้คนได้ง่ายมากยิ่งขึ้น
ชารังโปะรันตัง ประพันธ์ธีมเปิด "ซูซูเมะ, ทามานินิเงเตโมะ" (進め、たまに逃げても, "เดินหน้าเข้าไว้ แม้บางครั้งจะหนีบ้างก็ตาม") เพลงนี้เขียนหลังอ่านมังงะต้นฉบับ เพราะฉะนั้นทำนองเพลงและเนื้อร้องจึงมีความเชื่อมโยงกับเนื้อหาของละครโทรทัศน์ เค็นอิจิโร ซูเอฮิโระ และ มายูโกะ เป็นผู้ประพันธ์ดนตรีประกอบทั้งสิ้น 26 เพลง
ลำดับเปิดและลีลา
ลำดับเปิดของเรื่องดำเนินด้วยธีมเปิด "ซูซูเมะ, ทามานินิเงเตโมะ" โดยปรากฏมิกูริในชุดแต่งงานเผชิญหน้ากับอักษรคำขนาดใหญ่ซึ่งสอดคล้องกับแก่นเรื่อง เช่น "นายจ้าง–ลูกจ้าง" หรือ "ผู้หญิงอวดดี" ทุก ๆ ตอนลำดับเปิดจะแตกต่างออกไปเล็กน้อย ในตอนที่ 1 อารางากิเผชิญกับตัวอักษรเรียงเป็นคำว่า "ตกงาน ไม่มีคนรัก ไร้ที่อยู่ เงินเดือน 194,000 เยน, สัญญาสมรส" เธอกัดริมฝีปากแสดงอาการกังวล ในตอนที่ 4 ปรากฏคำว่า "ผู้หญิงอวดดี ผู้ชายความมั่นใจในตัวเองต่ำ [...]" อารางากิทำตาโต ขมวดคิ้ว และตัวสั่นระรัวก่อนวิ่งออกจากฉากไป
ตลอดการดำเนินของเรื่อง มิกูริซึ่งเป็นตัวละครหลักจะแสดงอาการเพ้อจินตนาการถึงรายการโทรทัศน์ญี่ปุ่นที่มีชื่อเสียงหลายรายการ โดยส่วนใหญ่รายการดังกล่าวมักมีทีมผลิตละครโทรทัศน์บางคนเป็นส่วนหนึ่งของการผลิตรายการมาก่อน เช่น โจเนสึไทริกุ (情熱大陸) รายการสารคดีติดตามชีวิตบุคคล รายการข่าวนิวส์23 ลีลาการตัดต่อโดยอิงอนิเมะเรื่องอีวานเกเลียน มหาสงครามวันพิพากษา หรือรายการปกิณกะ''ไคอุน! นันเดโมะคันเตดัน'' (開運!なんでも鑑定団) ออกอากาศทางทีวีโตเกียว ในตอนพิเศษ มิกูริแสดงเลียนแบบเป็น โยชิฮิเดะ ซูงะ ถือป้ายประกาศชื่อยุคและศักราชใหม่ของประเทศญี่ปุ่น "เรวะ" และกล่าวถึงปัญหาการเข้าถึงบริการฝากครรภ์ที่ไม่มีประสิทธิภาพแม้จะเข้าสู่ยุคสมัยใหม่แล้ว
การตอบรับเชิงวิจารณ์
ละครโทรทัศน์ได้รับบทปริทัศน์เชิงบวกเป็นส่วนใหญ่ ทากาชิ คัตสึกิ จากอาเอราดอต กล่าวว่าฉันแต่งงานเป็นอาชีพ เป็น "ละครแห่งชาติ" โดยชื่นชมการเสนอปัญหาในสังคมสมัยใหม่อย่างความชายเป็นใหญ่ในที่ทำงาน อัตราการเกิดที่ลดลง ความหลากหลายทางเพศ และค่านิยมการสมรสของผู้หญิงวัยทำงาน อิชิตา แชตเทอร์จี จากมิดการ์ดไทมส์ ชื่นชมการแสดงของอารางากิและโฮชิโนะ โดยกล่าวว่านอกจากการพัฒนาบทและตัวละครอย่างระมัดระวัง แต่การแสดงของทั้งสองนั้นสนับสนุนการพัฒนาดังกล่าวและให้ความรู้สึกสมจริงและไม่ดูกระอักกระอ่วน เขียนให้แก่ซีนีมาส์พลัส เค็นตาโร มูรามัตสึ กล่าวว่าการสร้างและลีลาการตัดต่อของทีมผลิตทำให้ผู้ชมไม่รู้สึกเบื่อหน่ายกับการดำเนินเรื่อง ขณะที่ยกย่อง การโปรยเสน่ห์ของอารางากิและการแสดงที่ยอดเยี่ยมของโฮชิโนะ
นัตสึโอะ ซาวาโนะ จากเอ็กไซต์นิวส์ ให้ความเห็นผสมกันทั้งบวกและลบ โดยเสนอว่าหากพิจารณาอย่างไตร่ตรองแล้ว จะสังเกตเห็นตัวละครหลักในเรื่องต่างทำแต่เรื่องที่แย่ซึ่งผู้ชมส่วนใหญ่มักมองข้ามอย่างการที่สึซากิทำให้มิกูริอับอายเพื่อปกป้องศักดิ์ศรีของตน หรือการที่มิกูริพยายามใส่ "ความยุติธรรม" ในแบบของตนเองลงไปในทุกเหตุการณ์ของเรื่อง ขณะเดียวกันได้ชื่นชมการนำเสนอปัญหาในสังคมและบทประพันธ์ละครโทรทัศน์
รางวัล
ฉันแต่งงานเป็นอาชีพ ได้รับรางวัลในหลายงาน เช่น งานโตเกียวดรามาอวอร์ด 2017 ซึ่งจัดขึ้นภายใต้แนวคิด "ละครโทรทัศน์ญี่ปุ่นที่อยากให้ทั้งโลกได้ชม" ได้ชนะและรับรางวัลทั้งสิ้น 5 รายการ ทีมผลิตละครโทรทัศน์ได้รับรางวัลผลงานผลิตยอดเยี่ยม ยูอิ อารางากิ ชนะรางวัลนักแสดงนำหญิงยอดเยี่ยม และ "โคอิ" เพลงธีมปิดโดย เก็น โฮชิโนะ ได้รับรางวัลเพลงธีมยอดเยี่ยม ได้ชนะและรับรางวัลในเดอะเทเรวิชันดรามาอะแคเดมีอวอร์ดครั้งที่ 91 ทั้งสิ้น 7 รายการ โฮชิโนะชนะรางวัลนักแสดงสมทบชายยอดเยี่ยม ยูริโกะ อิชิดะ ชนะรางวัลนักแสดงสมทบหญิงยอดเยี่ยม "โคอิแดนซ์" ได้รับรางวัล "ดรามาซอง" ผู้กำกับทั้งสามคนได้รับรางวัลผู้กำกับยอดเยี่ยม
กาญจนา กาญจนสุต
ศาสตราจารย์ กาญจนา กาญจนสุต เป็นศาสตราจารย์ด้านวิทยาการคอมพิวเตอร์ชาวไทย ณ สถาบันเทคโนโลยีแห่งเอเชีย (AIT) เป็นผู้บุกเบิกการนำอินเทอร์เน็ตมาใช้ในประเทศไทย และเป็นคนไทยคนแรกที่ใช้อีเมล เป็นโฮสต์เซิร์ฟเวอร์แรกในประเทศไทยที่เชื่อมต่อกับอินเทอร์เน็ต และใน พ.ศ. 2531 กาญจนาเป็นผู้นำโดเมน .th ขึ้นจดทะเบียนเป็นโดเมนระดับบนสุดตามรหัสประเทศประจำประเทศไทย ศาสตราจารย์กาญจนาได้รับการเสนอชื่อเข้าหอเกียรติยศ อินเทอร์เน็ต ฮอลล์ ออฟ เฟม โดยประชาคมอินเทอร์เน็ตสากล พ.ศ. 2556 และได้รับรางวัลโจนาธาน บี โพสเทล เซอร์วิส อวอร์ด พ.ศ. 2559 ศาสตราจารย์ กาญจนา ได้รับสมญานามในวงการอินเทอร์เน็ตว่าเป็น มารดาแห่งอินเทอร์เน็ตไทย
ชีวิตในวัยเยาว์ และการศึกษา
เมื่อ พ.ศ. 2517 กาญจนาจบการศึกษาระดับปริญญาตรีวิทยาศาสตรบัณฑิต สาขาคณิตศาสตร์ พร้อมด้วยประกาศนียบัตรเพิ่มเติมด้านวิทยาการคอมพิวเตอร์ จากมหาวิทยาลัยแห่งควีนส์แลนด์ (University of Queensland) ประเทศออสเตรเลีย และใน พ.ศ. 2522 ได้ย้ายไปศึกษาต่อที่มหาวิทยาลัยแห่งเมลเบิร์น (University of Melbourne) จนสำเร็จการศึกษาระดับปริญญาโทวิทยาศาสตรมหาบัณฑิต หลังจากนั้น พ.ศ. 2534 ก็ได้รับปรัชญาดุษฎีบัณฑิตที่มหาวิทยาลัยแห่งเมลเบิร์น
อาชีพ การทำงาน
หลังจากสำเร็จการศึกษาจากมหาวิทยาลัยแห่งเมลเบิร์น เมื่อ พ.ศ. 2527 กาญจนาก็ได้เริ่มทำงานที่สถาบันเทคโนโลยีแห่งเอเชีย (AIT) ในปี พ.ศ. 2529 กาญจนาได้เชื่อมต่อระบบโครงข่ายคอมพิวเตอร์เพื่อส่งอีเมลในขณะที่ทำงานที่ AIT ไปยังมหาวิทยาลัยที่เมลเบิร์นและโตเกียว นับเป็นบุคคลแรกที่นำการใช้อีเมลล์เข้ามาในประเทศไทย After establishing connections to the universities in 1987, และได้จัดตั้งการเชื่อมต่ออินเทอร์เน็ตระหว่างมหาวิทยาลัยในปี พ.ศ. 2530 และในปีถัดมากาญจนาก็เป็นคนไทยที่โฮสต์เซิร์ฟเวอร์ ซึ่งเป็นเซิร์ฟเวอร์แรกของประเทศไทยบนเครือข่ายอินเทอร์เน็ต หลังจากนั้นการใช้งานอินเทอร์เน็ต และอีเมลก็ได้ขยายวงกว้างออกไปในสังคมไทย ศาสตราจารย์กาญจนาก็ได้รับเลือกให้เป็นรองอธิการบดีฝ่ายวิจัย ประจำสถาบันเทคโนโลยีแห่งเอเชีย และเป็นอาจารย์สาขาวิทยาการคอมพิวเตอร์ที่สถาบันดังกล่าวมาจนถึงปัจจุบัน
จังหวัดมีซามิสโอเรียนตัล
จังหวัดมีซามิสโอเรียนตัล (เซบัวโน: Sidlakang Misamis) เป็นจังหวัดในเขตฮีลากังมินดาเนา ประเทศฟิลิปปินส์ มีเมืองศูนย์กลางคือคากายันเดอโอโร ซึ่งปกครองอย่างเป็นอิสระจากตัวจังหวัด
กาญจนา กาญจนสุต
อาชีพ การทำงาน
ศาตราจารญ์กาญนาได้ก่อตั้งหน่วยงานต่าง ๆ เพื่อขับเคลื่อนการเติบโตของอินเทอร์เน็ตในประเทศไทย และภูมิภาคเอเชีย ไม่ว่าจะเป็น ศูนย์สารสนเทศเครือข่ายไทย (THNIC) ที่ดูแลบริหารโดเมน .th และ .ไทย มาตั้งแต่ปี พ.ศ. 2531 ซึ่งมีศาสตราจารย์กาญจนาเป็นผู้ดูแลระบบ (แอดมิน) นำโดเมนดังกล่าวขึ้นจดทะเบียนเป็นโดเมนระดับบนสุดตามรหัสประเทศประจำประเทศไทย เป็นผู้ก่อตั้งและผู้อำนวยการห้องปฏิบัติการอินเทอร์เน็ตเพื่อการศึกษาและวิจัย (intERLab) ที่สถาบันเทคโนโลยีแห่งเอเชีย และเป็นผู้ร่วมสร้างศูนย์แลกเปลี่ยนข้อมูลอินเทอร์เน็ต (Internet exchange point) แห่งแรกของไทยที่กรุงเทพมหานคร (BKNIX) ในปี พ.ศ. 2556
จังหวัดมีซามิสโอเรียนตัล
จังหวัดมีซามิสโอเรียนตัลเป็นจังหวัดริมชายฝั่งทะเล ติดกับอ่าว 2 แห่งทางทิศเหนือ ได้แก่ อ่าวมาคาฮาลาร์ และอ่าวกิงกูก พื้นที่ทางตอนกลางของจังหวัดมีแม่น้ำหลายสาย ซึ่งมีจุดเริ่มต้นจากพื้นที่สูงในจังหวัดบูคิดโนน แม่น้ำสำคัญ ได้แก่ แม่น้ำคากายัน
กาญจนา กาญจนสุต
รางวัลที่ได้รับ
ในปี พ.ศ. 2556 ประชาคมอินเทอร์เน็ตสากล ได้เสนอชื่อ กาญจนา กาญจนสุต เข้าในหอเกียรติยศ อินเทอร์เน็ต ฮอลล์ ออฟ เฟม (INTERNET HALL of FAME) ในฐานะผู้บุกเบิก (PIONEER) การใช้งานอินเทอร์เน็ตในไทย และภูมิภาคเอชียตะวันออกเฉียงใต้ ต่อมา พ.ศ. 2559 ก็ได้รับรางวัล โจนาธาน บี โพสเทล เซอร์วิส อวอร์ด (Jonathan B. Postel Service Award) ที่จัดตั้งโดยประชาคมอินเทอร์เน็ตสากล มอบให้เพื่อยกย่องผลงานการอุทิศตน การพัฒนาการขยายความแพร่หลายของอินเทอร์เน็ตในภูมิถาคเอเชียตะวันออกเฉียงใต้ตลอดระยะเวลา 3 ทศวรรษที่ผ่านมา
ชตาซี
กระทรวงเพื่อความมั่นคงของรัฐ (Ministerium für Staatssicherheit, MfS; ) หรือ หน่วยงานความมั่นคงแห่งรัฐ (Staatssicherheitsdienst, SSD) มักเป็นที่รู้จักกันคือ ชตาซี, เป็นหน่วยงานรักษาความมั่นคงของรัฐอย่างเป็นทางการของสาธารณรัฐประชาธิปไตยเยอรมนี(เยอรมนีตะวันออก) มันได้ถูกอธิบายว่าเป็นหนึ่งในหน่วยสืบราชการลับและหน่วยงานตำรวจลับที่มีประสิทธิภาพและเข้าควบคุมปราบปรามได้ดีที่สุดเท่าที่เคยมีมา     ชตาซีนั้นมีสำนักงานใหญ่อยู่ที่เบอร์ลินตะวันออก พร้อมกับโครงสร้างอันซับซ้อนในเบอร์ลิน-ลิชเทินแบร์ค และสิ่งปลูกสร้างขนาดเล็กหลายแห่งทั่วทั้งเมือง คำขวัญของหน่วยชตาซีคือ Schild und Schwert der Partei (โล่และดาบของพรรค) หมายถึงอำนาจการปกครองของพรรคเอกภาพสังคมนิยมเยอรมนี(Sozialistische Einheitspartei Deutschlands, SED) และยังเลียนแบบอย่างหน่วยเคจีบี หน่วยตำรวจลับของโซเวียตและเป็นคู่ร่วมมืออย่างใกล้ชิด ด้วยความเคารพอำนาจพรรคของตัวเอง พรรคคอมมิวนิสต์แห่งสหภาพโซเวียต(CPSU) เอริช มีลเคอ เป็นหัวหน้าที่ดำรงตำแหน่งยาวนานที่สุดของหน่วยชตาซีโดยมีอำนาจนานถึงสามสิบสองปีของการดำรงอยู่สี่สิบปีของสาธารณรัฐประชาธิปไตยเยอรมนี
เจ้าหน้าที่ของหน่วยชตาซีหลายคนถูกดำเนินคดีในข้อหาก่ออาชญากรรมในช่วงหลังปี ค.ศ. 1990 ภายหลังจากการรวมประเทศเยอรมัน เอกสารในการเฝ้าระวังที่หน่วยชตาซีได้เก็บรักษาไว้ที่มีชาวเยอรมันตะวันออกหลายล้านคนได้ถูกเปิดขึ้น เพื่อให้ประชาชนสามารถตรวจสอบเอกสารส่วนบุคคลได้; ในขณะที่เอกสารเหล่านี้ได้อยู่ภายใต้การดูแลของหน่วยงานบันทึกชตาซี(Stasi Records Agency)
ยุทธการที่วอเตอร์ลู
ยุทธการที่วอเตอร์ลู (Battle of Waterloo) เกิดขึ้นเมื่อ 18 มิถุนายน ค.ศ. 1815 ที่หมู่บ้านวอเตอร์ลู ประเทศเบลเยียม (ส่วนหนึ่งของสหราชอาณาจักรเนเธอร์แลนด์) กองทัพฝรั่งเศสภายในบัญชาของจักรพรรดินโปเลียนพ่ายแพ้ต่อสองกองทัพฝ่ายสหสัมพันธมิตร กองทัพแรกคือกองทัพผสมระหว่างบริเตน, เนเธอร์แลนด์, ฮันโนเฟอร์, เบราน์ชไวค์ และนัสเซา ในบัญชาของจอมพลดยุกแห่งเวลลิงตัน กองทัพที่สองคือกองทัพปรัสเซียในบัญชาของจอมพลเก็พฮาร์ท ฟ็อน บลึชเชอร์ ยุทธการครั้งนี้เป็นจุดจบของสงครามนโปเลียน ยุทธการนี้มีชื่อเรียกในสมัยนั้นว่า ยุทธการที่มงแซ็ง-ฌ็อง (ฝรั่งเศส) หรือ La Belle Alliance ("พันธมิตรอันสวยงาม" – ปรัสเซีย)
เมื่อนโปเลียนหนีออกจากเกาะเอลบาและคืนสู่อำนาจในเดือนมีนาคม ค.ศ. 1815 ประเทศทั้งหลายรีบตัวกันจัดตั้งกองทัพสหสัมพันธมิตรเพื่อต่อต้านนโปเลียน กองทัพเวลลิงตันและกองทัพบลึชเชอร์ตั้งค่ายอยู่ใกล้ชายแดนทางเหนือของฝรั่งเศส นโปเลียนวางแผนทั้งคู่ก่อนที่ทั้งคู่จะรวมตัวกับกองทัพพันธมิตรอื่นและบุกเข้าฝรั่งเศส ในวันที่ 16 มิถุนายน นโปเลียนประสบความสำเร็จในการรุกตีกองทัพปรัสเซียในยุทธการที่ลิงงี (Ligny) ด้วยกองหลัก ทำให้ปรัสเซียต้องถอยร่นขึ้นเหนือในวันต่อมา แต่ศึกด้านเวลลิงตันจบลงที่ผลเสมอ นโปเลียนส่งกำลังราวหนึ่งในสามเพื่อไล่ตีกองทัพปรัสเซียจนเกิดเป็นยุทธการที่วาฟ (Wavre) เมื่อวันที่ 18–19 มิถุนายน ทำให้ทหารฝรั่งเศสกองดังกล่าวติดพันศึกด้านนั้นและมาสมทบที่วอเตอร์ลูไม่ได้
เมื่อดยุกแห่งเวลลิงตันทราบเรื่องดังกล่าวก็มองเห็นโอกาสดี ดยุกแห่งเวลลิงตันตัดสินใจตั้งทัพที่เนินมงแซ็งฌ็อง (Mont-Saint-Jean) บนทางหลวงเชื่อมบรัสเซลส์ ใกล้กับหมู่บ้านวอเตอร์ลู เวลลิงตันรับการโจมตีอย่างต่อเนื่องของฝรั่งเศสตลอดบ่ายวันที่ 18 มิถุนายน เมื่อทหารปรัสเซียมาถึง กองทัพปรัสเซียเข้าตีปีกข้างของกองทัพฝรั่งเศสและสร้างความเสียหายอย่างมาก เมื่อตกค่ำ นโปเลียนสั่งกองพันทหารราบรักษาพระองค์ (Garde Impériale) ซึ่งเป็นทหารกองหนุนหน่วยสุดท้ายที่เหลืออยู่เข้าโจมตีแถวของทหารอังกฤษ อีกด้านหนึ่ง ทหารปรัสเซียรุกฝ่าเข้ามาทางปีกขวาของกองทัพฝรั่งเศส ทหารอังกฤษสามารถยันกองพันทหารราบฝรั่งเศสไว้ได้ กองทัพฝรั่งเศสแพ้ราบคาบ
วอเตอร์ลูเป็นการสู้รบที่เด็ดขาดในการทัพวอเตอร์ลูและเป้นการสุ้รบครั้งสุดท้ายของนโปเลียน นโปเลียนสละราชสมบัติในอีกสี่วันให้หลัง กองทัพผสมเคลื่อนพลเข้าสู่กรุงปารีสในวันที่ 7 กรกฎาคม ความพ่ายแพ้ที่วอเตอร์ลูปิดฉากการปกครองของนโปเลียนในฐานะจักรพรรดิฝรั่งเศส เป็นจุดจบของสมัยร้อยวัน และเป็นจุดสิ้นสุดของจักรวรรดิฝรั่งเศสที่ 1
สนามรบตั้งอยู่ในเทศบาล Braine-l'Alleud และ Lasne ของประเทศเบลเยียม ตั้งอยู่ทางใต้ของบรัสเซลล์ประมาณ 15 km และจากเมืองวอเตอร์ลูประมาณ 2 km บริเวณที่เป็นสนามรบในปัจจุบันเป็นอนุสรณ์ Lion's Mound เนินดินเทียมที่สร้างขึ้นจากดินในบริเวณที่เกิดการสู้รบ ส่วนภูมิประเทศของสนามรบใกล้เนินดินไม่ได้รับการอนุรักษ์ไว้
ภูมิหลัง
นโปเลียนหลบหนีออกจากเกาะเอลบาเมื่อวันที่ 26 กุมภาพันธ์ ค.ศ. 1815 ขณะนั้น ประเทศมหาอำนาจอยู่ระหว่างการประชุมใหญ่แห่งเวียนนาเพื่อจัดระเบียบทวีปยุโรป เมื่อที่ประชุมรับทราบข่าวการหลบหนีของนโปเลียน จึงประกาศให้นโปเลียนเป็นบุคคลนอกกฎหมายในวันที่ 13 มีนาคม และในอีกสี่วันต่อมา กองทัพของสหราชอาณาจักร, รัสเซีย, ออสเตรีย และปรัสเซีย เริ่มเคลื่อนกำลังเพื่อล้มล้างนโปเลียน และเนื่องจากกองทัพข้าศึกมีจำนวนในภาพรวมเหนือกว่าอย่างขาดลอย นโปเลียนจึงทราบดีว่าโอกาสเดียวของเขาคือการชิงโจมตีก่อนที่กองทัพข้าศึกจะสนธิกำลังเป็นกองทัพขนาดใหญ่
ตำบลทับสวาย
ทับสวาย เป็นตำบลหนึ่งในอำเภอห้วยแถลง จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลทับสวาย และองค์การบริหารส่วนตำบลทับสวาย
ยุทธการที่วอเตอร์ลู
ภูมิหลัง
ถ้าหากนโปเลียนทำลายกองทัพข้าศึกที่อยู่ทางใต้ของกรุงบรัสเซลล์ก่อนที่ข้าศึกจะได้รับกำลังเสริม เขาก็อาจจะสามารถผลักดันกองทัพอังกฤษกลับไปยังชายฝั่งมหาสมุทร และเอาชนะกองทัพปรัสเซีย สถานการณ์นี้จะช่วยให้เขามีเวลาฝึกฝนกำลังพลและจัดเตรียมกองทัพให้พร้อมรบกับกองทัพผสมของออสเตรีย-รัสเซีย นอกจากนี้ ถ้าหากนโปเลียนได้รับชัยชนะในศึกนี้ ก็อาจจะเป็นแรงผลักดันให้ประชากรเบลเยียมที่พูดภาษาฝรั่งเศส ก่อการปฏิวัติขึ้นในประเทศเบลเยียม ซึ่งก็จะส่งผลดีต่อเขาเช่นกัน ไม่เท่านั้น กำลังทหารข้าศึกในเบลเยียมก็ไม่ใช่ทหารชั้นดี เนื่องจากหน่วยทหารชั้นดีมากประสบการณ์ถูกส่งไปทวีปอเมริกาเหนือเพื่อร่วมรบในสงคราม ค.ศ. 1812
ตำบลทับสวาย
การปกครองส่วนท้องถิ่น
พื้นที่ของตำบลทับสวาย อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ยุทธการที่วอเตอร์ลู
ภูมิหลัง
ทางด้านแม่ทัพอังกฤษอย่างจอมพลดยุกแห่งเวลลิงตัน ในตอนแรกวางแผนจะรับมือภัยคุกคามจากนโปเลียนโดยการเคลื่อนกำลังผ่านเมืองมงส์ (Mons) ไปยังตะวันตกเฉียงใต้ของกรุงบรัสเซลล์ การกระทำนี้มีข้อดีคือจะทำให้กองทัพของเวลลิงตันอยู่ในตำแหน่งที่ใกล้ชิดยิ่งขึ้นกับกองทัพปรัสเซียในบัญชาของจอมพลบลึชเชอร์ แต่ก็มีข้อเสียคืออาจจะทำให้สูญเสียการติดต่อกับฐานทัพอังกฤษที่เมืองโอสต็องด์ (Ostend) ซึ่งตั้งอยู่ติดชายฝั่งช่องแคบอังกฤษ นโปเลียนชะลอการเคลื่อนกำลังของจอมพลเวลลิงตัน โดยการปล่อยข่าวเท็จเพื่อลวงว่าฝรั่งเศสตัดสายส่งกำลังจากช่องแคบอังกฤษถึงกองทัพของเวลลิงตัน
นโปเลียนเคยมีสรรพกำลังถึงประมาณสามแสนนายในเดือนมิถุนายน แต่บัดนี้ กำลังทหารของเขาที่วอเตอร์ลูมีไม่ถึงหนึ่งในสามของจำนวนดังกล่าว ถึงกระนั้น กำลังพลเกือบทั้งหมดของเขาก็เป็นทหารชาญศึกที่มีความจงรักภักดียิ่ง นโปเลียนแบ่งกำลังทหารของเขาออกเป็นสามส่วน ได้แก่ปีกซ้ายซึ่งบัญชาโดยจอมพลมีแชล แน, ปีกขวาซึ่งบัญชาโดยจอมพลแอมานุแอล เดอ กรูชี และกำลังสำรองซึ่งบัญชาโดยตัวพระองค์เอง กองทัพฝรั่งเศสข้ามเส้นเขตแดนใกล้กลับเมืองชาร์เลอรัว (Charleroi) ภายในเช้าวันที่ 15 มิถุนายน และรีบบุกครองชัยภูมิสำคัญ ทำให้นโปเลียนอยู่ในตำแหน่งตรงกลางระหว่างกองทัพเวลลิงตันกับกองทัพบลึชเชอร์ โดยหมายจะยับยั้งไม่ให้กองทัพทั้งสองทำการสนธิกำลัง นโปเลียนตั้งใจจะทำลายกองทัพบลึชเชอร์เสียก่อน แล้วจึงทำลายกองทัพเวลลิงตัน
ในคืนวันที่ 15 มิถุนายน ดยุกแห่งเวลลิงตันแน่ใจแล้วว่าหน่วยทหารที่รุกขึ้นเหนือมายังชาเลอรัวเป็นกำลังหลักของฝรั่งเศส และในช่วงเช้าของวันที่ 15 มิถุนายน จอมพลเจ้าชายแห่งออเรนจ์ทำการส่งกำลังส่วนแยกมาให้แก่ดยุกแห่งเวลลิงตัน แต่แล้วเวลลิงตันก็ต้องตกใจกับความเร็วการรุกของนโปเลียน ดยุกแห่งเวลลิงตันจึงรีบสั่งการให้รวมกำลังไว้ที่หมู่บ้านกาทร์บรา (Quatre Bras) สิบเก้ากิโลเมตรทางเหนือของชาเลอรัว อันเป็นตำแหน่งของซึ่งเจ้าชายแห่งออเรนจ์และเจ้าชายแบร์นฮาร์ดแห่งซัคเซิน-ไวมาร์ตั้งทัพอยู่ ซึ่งตำแหน่งดังกล่าวแทบไม่มีผลดีในการต่อต้านปีกซ้ายของจอมพลแน
การรบ
สมรภูมิวอเตอร์ลูมีแนวสันเขาตามทิศตะวันตกไปทิศตะวันออก มีถนนไปบรัสเซล์ตัดผ่านตรงกลางในแนวตั้งฉาก ทางยอดเขามีถนนโออังและหุบเหวตื้น ที่จุดตัดของถนนไปบรัสเซล์มีต้นเอม ซึ่งเวลลิงตันได้ควบคุมการรบที่นั่น โดยใช้การรบบนเนินเขา ความยาวของกองทัพนั้นประมาณ 2.5 mi เวลลิงตันจึงสามารถนำกองทัพของเขารุกขึ้นมาได้ ซึ่งเขาทำในช่วงตอนกลางและฝั่งขวาไปยังหมู่บ้านแบรน์-ลาลเลอดโดยหวังใช้กองทัพปรัสเซียมาถึงให้ทันเวลา ด้านหน้าสันเขามีจุดสำตัญที่สามารถใช้ป้องกันการโจมตีได้ ฝั่งขวาสุดมีชาโต สวน และสวมผลไม้ที่อูโกมองต์มีบ้านที่ซ่อนอยู่ท่ามกลางต้นไม้ซึ่งหันไปทางทิศเหนือ ตามแนวร่องเหว ฝั่งซ้ายสุดมีหมู่บ้านเล็กๆ ชื่อปาปล็อต(Papelotte) ซึ่งอูโกมองต์และปาปล็อตได้มีทหารประจำการ ซึ่งทำให้การโจมตีตามแนวขอบใช้ไม่ได้ และปาปล็อตยังยึดถนนไปวาเวรอ ซึ่งทหารปรัสเซียใช้เดินทางมา ทิศตะวันตกของถนนไปบรัสเซล์มีฟาร์มชื่อว่าลาแอย์แซงต์มีทหารเบาแห่งกองทหารแห่งกษัตริย์เยอรมัน 400 นายประจำการอยู่. ด้านตรงข้ามของถนนมีเหมืองทราย ที่หน่วยไรเฟิลที่ 95ประจำการเป็นพลแม่นปืน ตำแหน่งของกองทัพเช่นนี้เป็นสิ่งที่ลำบากใจในการโจมตี การโจมตีต้องโจมตีที่อูโกมง ถ้าโจมตีตรงกลางจะถูงยิงทั้งสองด้าน คือทางอูโกมงและลาแอย์แซงต์ ฝั่งซ้ายจะถูกโจมตีที่ลาแอย์แซงต์ และเมืองปาปล็อต กองทัพฝรั่งเศสอยู่ทางใต้ของสันเขา นโปเลียนไม่เห็นตำแหน่งของเวลลิงตัน จึงเดินทัพไปทางถนนบรัสเซล ปีกขวามีกองที่ 1 นำทัพโดยเดอลงมีทหารราบ 1,600 นาย ทหารม้า 1,500 นาย และสำรองอีก 4,700 ปีกซ้ายนำโดยรายยี มีทหารราบ 1,300 นาย ทหารม้า 1,300 นายและสำรองอีก 4,600 นาย ตรงกลางถนนไปยังลา แบล อาลายยังมีกำลังเสริมของโลโบ ประกอบด้วยทหารราบ 6,000 ทหารรักษาพระองค์ 1,300 นาย และทหารท้าอีก 1,200 นาย
รักจัดหนัก
รักจัดหนัก (Love, Not Yet) เป็นภาพยนตร์ไทย ฉายเมื่อวันที่ 1 กันยายน พ.ศ. 2554 สร้างโดย ออกไปเดิน ของคุณสุภาพ หริมเทพาธิป อดีตบรรณาธิการนิตยสารไบโอสโคป เป็นภาพยนตร์วัยรุ่นแนวโรแมนติก-ดราม่า ที่มีเรื่องเพศสัมพันธ์เป็นส่วนเกี่ยวข้องในการดำเนินเรื่อง ถ่ายทอดผ่านภาพยนตร์สั้น 3 เรื่อง นำแสดงโดยนักแสดงหน้าใหม่เกือบทั้งหมด โดยมีนักแสดงมากประสบการณ์อย่าง จินตหรา สุขพัฒน์ ร่วมแสดงในเรื่องนี้ด้วย
ภาพยนตร์ได้รับการกล่าวขวัญแบบปากต่อปากในเครือข่ายทางสังคมออนไลน์อย่างเช่นเฟซบุ๊ก แต่กลับไม่ประสบผลสำเร็จในแง่รายได้การเข้าฉาย สิ้นสุดรายได้ที่ 8.37 ล้านบาท
นักแสดง
นักแสดงจากเรื่อง รักจัดหนัก แบ่งตามตอนต่างๆ จำนวน 3 ตอน
คาเอเดะ ฮาชิโมโตะ
คาเอเดะ ฮาชิโมโตะ (橋本楓; Kaede Hashimoto) คือ ไอดอลญี่ปุ่น สังกัด"Watanabe Entertainment agency" และเป็นหนึ่งในสมาชิกรุ่นที่สาม ของวง "ไอดอลลิ่ง!!!" หมายเลขประจำตัวคือ 21
ประวัติการทำงาน
คาเอเดะ ฮาชิโมโตะ เข้ามาเป็นสมาชิกรุ่นที่สาม ของวง ไอดอลลิ่ง!!! เมื่อเดือน เมษายน ปี พ.ศ. 2552 พร้อมกับ ไอ โอกาว่า และ ยูริกะ ทาจิบานะ ผลงานแรกที่เธอได้ร่วมร้องกับเพื่อนๆ คือ ผลงานซิงเกิ้ลที่ 7 "เบบี้ บลู"
ในช่วงเดือนธันวาคม ปีพ.ศ. 2552 ไอดอลลิ่ง!!!ได้มีการแบ่งกลุ่มย่อย 2 กลุ่ม เธอได้รับเลือกให้ไปอยู่กลุ่ม "พูโยะ พูโยะ ไอดอลลิ่ง!!!" และได้ออกผลงานซิงเกิ้ลที่ 10 "เลิฟ เมจิก ฟีเวอร์"
แหล่งข้อมูลอื่น
1997
สุสานหลวงหลวงพระบาง
สุสานหลวงในหลวงพระบาง (ภาษาลาว: ປ່າຊ້າເຈົ້າຊີວິດ (ป่าช้าเจ้าชีวิต))อยู่ห่างจากตัวเมืองหลวงพระบางประมาณ 1 กิโลเมตร การเดินทางต้องใช้เรือหางยาว ข้ามไปอีกฟากของแม่น้ำโขงทางฝั่งเชียงแมนซึ่งอยู่ในเขตแขวงไชยบุรี บริเวณนี้มีบ้านและวัดเก่าตั้งอยู่บนจอมภูซึ่งก็คือวัดจอมเพด
อุบัติรักข้ามขอบฟ้า 2
อุบัติรักข้ามขอบฟ้า 2 เป็นละครภาคต่อจากอุบัติรักข้ามขอบฟ้า 1 เนื้อหาหลักเกี่ยวกับความรักของวัยรุ่น 2 คู่ ผลิตโดยจีเอ็มเอ็มทีวี โดยละครเรื่องนี้ได้ออกอากาศทางโมเดิร์นไนน์ทีวี เริ่มออกอากาศตอนแรกวันที่ 14 กุมภาพันธ์ พ.ศ. 2552 - 10 พฤษภาคม พ.ศ. 2552 เวลา 20:40 น. - 21:30 น.
เรื่องย่อ
กอล์ฟ-ไมค์ กลายเป็นนักร้องดูโอคู่พี่น้องที่โด่งดังมาก ทั้งสองมีผลงานเพลงออกมาอย่างต่อเนื่อง อัลบั้มล่าสุด เก็ต เรดี้ กอล์ฟได้แสดงความสามารถแต่งเพลงชื่อ "มาย ซุปเปอร์สตาร์"ด้วย ในงานเปิดตัวอัลบัมกอล์ฟได้บอกว่า คำว่าซุปเปอร์สตาร์ในเพลงหมายถึงบรรดาแฟนเพลงที่กอล์ฟรัก ทำเอาคนรักตัวจริงอย่างแพท น้อยใจ เพราะตลอดการคบหากัน แพทต้องหลบๆ ซ่อนๆ เพราะค่ายเพลงบริษัทต้นสังกัดให้ปิดข่าวกอล์ฟมีแฟน แต่ในเย็นวันรุ่งขึ้น กอล์ฟไปง้อแพทที่ใต้คอนโดที่กอล์ฟและแพทอยู่ แต่ก็ถูกคนถ่ายคลิปและเป็นข่าวใหญ่โต กอล์ฟถูกผู้ใหญ่สั่งให้ปฏิเสธนักข่าว และย้ายออกจากคอนโดไปอยู่ที่บ้าน แพทโกรธกอล์ฟมาก กอล์ฟหลอกแพทว่ากอล์ฟแต่งเพลงให้แพท แพทไปหากอล์ฟที่ห้องอัด แพทรู้ความจริงว่ากอล์ฟหลอกแพท แพทจึงยื่นคำขาดให้ไปหาในเย็นวันนั้นพร้อมกับเพลงที่จะแต่งให้ กอล์ฟแต่งเพลงไม่ทัน จึงรีบไปหาแพท แต่แพทก็ออกมาจากที่นัดก่อนจึงไม่เจอกัน แพทถูกรถเฉี่ยวในเย็นวันนั้นเอง
สมองของแพทกระทบกระเทือน ทำให้สูญเสียความทรงจำ แพทจำใครไม่ได้ แม้แต่กอล์ฟ กอล์ฟพยายามติดต่อแพท แต่ติดต่อไม่ได้ กอล์ฟจึงคิดว่าถูกแพทบอกเลิก รู้ไปถึงหูของอร แม่ของกอล์ฟและไมค์ หมอที่ดูแลแพทอยู่บอกภาว่า แพทอาจจำกอล์ฟได้ จึงโทรมาหาอรเพื่อขอเบอร์กอล์ฟ แต่อรไม่ให้ ภากับช่วงจึงไปดักรอหน้าบริษัทของกอล์ฟ-ไมค์ วันหนึ่งโบ้พ่อของเปิ้ลแกล้งป่วย ทั้งกอล์ฟ ไมค์ เปิ้ล อร และโบ้จึงมาที่โรงพยาบาล จึงพบกับช่วงและรู้ว่าแพทความจำเสื่อม
หลังจากแพทอาการดีขึ้น ภากับช่วงพาแพทมาอยู่บ้านหลังใหม่ คนรอบข้างพยายามกระตุ้นความทรงจำแพท จนแพทค่อยๆ จำได้ทีละคน ทว่าคนที่แพทจำไม่ได้ คือกอล์ฟ กอล์ฟเลยแต่งเพลงให้แพท ด้วยหวังว่าบทเพลงนี้จะช่วยให้แพทจำกอล์ฟได้ แพทรู้สึกดีที่กอล์ฟดูแลและเอาใจใส่ แพทเปิดเพลงกอล์ฟฟังทุกวัน หวังให้เพลงนี้ทำให้แพทจำความรักที่มีให้กอล์ฟได้ แต่ทุกครั้งที่ฟังเพลงของกอล์ฟ ล้วนเป็นความทรงจำเศร้าๆ แพทกลับไปใช้ชีวิตตามปกติเหมือนก่อนถูกรถเฉี่ยว เป็นชีวิตใหม่ที่ปราศจากกอล์ฟ กอล์ฟเสียใจที่สูญเสียแพท ไมค์ให้กำลังใจกอล์ฟ ว่าวันหนึ่งแพทต้องจำกอล์ฟได้ ไมค์เกิดล้มหมดสติ ก่อนหน้านี้ไมค์มีอาการปวดหัว ตาพร่าบ่อย ๆ
หมอตรวจพบเนื้องอกในสมอง จังหวะนั้นเองค่ายเพลงเตรียมส่งกอล์ฟ-ไมค์ โกอินเตอร์ไปทำเพลงที่เกาหลี สองหนุ่มดีใจมาก การโกอินเตอร์เป็นความฝันสูงสุดของทั้งคู่ ไมค์ปกปิดอาการป่วยเพื่อไม่ให้แผนโกอินเตอร์ล้ม เปิ้ล สงสัยว่าที่ไมค์หายตัวไปบ่อยๆ เพราะไมค์แอบมีคนอื่น ไมค์บอกความจริงเปิ้ลไม่ได้ว่าที่หายตัวไปบ่อยๆ นั้น ไมค์ไปหาหมอ หลังเสร็จคอนเสิร์ตใหญ่ อาการไมค์กำเริบ กอล์ฟพาไมค์ส่งโรงพยาบาล ถึงรู้ว่าไมค์เป็นเนื้องอกในสมอง กอล์ฟพับโครงการโกอินเตอร์ แพทย้ายมาอยู่บ้านไมค์เพื่อดูแลไมค์ ไมค์ขอร้องกอล์ฟกับแพทไม่ให้บอกเปิ้ล กลัวเปิ้ลเสียใจ
การอยู่บ้านเดียวกับกอล์ฟทำให้แพทค่อย ๆ จำได้ถึงเมื่อครั้งที่อยู่คอนโดเดียวกับกอล์ฟ ความทรงจำเก่า ๆ ย้อนมา แพทจำได้ว่าเคยเป็นคู่กัดกอล์ฟก่อนที่ทั้งคู่จะตกหลุมรักกัน กอล์ฟดีใจมากที่ได้แพทคืนมา ความทรงจำของแพทเดินหน้ามาเรื่อยๆ จนถึงวันที่ แพทโดนรถเฉี่ยว วันนั้นแพทนัดกอล์ฟออกมา เพื่อบอกเลิก แพททำตามความตั้งใจเดิมของตัวเอง คือบอกเลิกกอล์ฟ และลองไปคบกับ มาร์ช หนุ่มน้อยอ่อนวัยกว่า ที่ตามจีบมาระยะหนึ่งแล้ว เปิ้ลช็อกเมื่อไมค์มาบอกเลิก ไมค์ปล่อยให้เปิ้ลเข้าใจไปเองว่าไมค์มีคนใหม่ ความรักความทรงจำที่เปิ้ลมีต่อไมค์อัดแน่นเต็มหัวใจ
จนเปิ้ลต้อง ระบายออกมาเป็นตัวหนังสือ ตอนเด็กๆ เปิ้ลฝันอยากเป็นนักเขียน แต่ความฝันนั้นถูกลืมเลือนไป เพราะหน้าที่การงานและชีวิตประจำวันที่วุ่นวาย ขณะเดียวกันไมค์เริ่มเข้ารับการรักษาตัวอย่างจริงจัง หมอไม่รับปากว่าไมค์จะหาย ไมค์อาจตายได้ทุกเมื่อ เพราะเหตุนี้ไมค์ จึงบอกเลิกเปิ้ล นักข่าวระแคะระคายเรื่องไมค์ป่วย ค่ายเพลงปิดข่าวไม่อยู่ จัดงานแถลงข่าวอาการป่วยของไมค์ พร้อมกับเปิดอัลบั้มพิเศษของกอล์ฟไมค์ ที่อาจเป็นอัลบั้มสุดท้ายของทั้งคู่ แฟนเพลงแห่มาให้กำลังใจไมค์ เปิ้ลรู้ความจริง ก็รีบมาหาไมค์ ไมค์ขอใช้เวลาที่เหลืออยู่น้อยนิดกับเปิ้ลให้คุ้มค่าที่สุด
เปิ้ล เร่งเขียนนิยาย เปิ้ลอยากให้นิยายรักของเปิ้ลเสร็จก่อนไมค์เข้ารับการผ่าตัด ก่อนผ่าตัดไมค์อยากไปเที่ยวกับเพื่อน ๆ แบบไม่มีจุดหมาย ที่ไหนสวยก็แวะถ่ายรูป วันเวลาแห่งความสุขผ่านไปไว ไมค์อาการทรุดกะทันหัน ไมค์ถูกนำตัดเข้าห้องผ่าตัดเป็นการด่วน หลังผ่าตัด ไมค์ไม่ฟื้น เปิ้ลเอาหนังสือที่เปิ้ลเขียนมาอ่านให้ไมค์ฟังข้างเตียง หวังว่าไมค์ได้ยินแล้วจะตื่นขึ้นมาร่วมเขียนบทอวสานด้วยกัน คนทั้งประเทศส่งกำลังใจให้ไมค์ กอล์ฟ แพท เปิ้ล ช่วยกันพับนกกะเรียน ไมค์โตที่ญี่ปุ่น คนญี่ปุ่นเชื่อว่าหากพับนกกะเรียนได้ 1 พันตัว จะทำให้หายจากโรคภัยไข้เจ็บ กำลังใจจากทุกๆ คนจะช่วยให้ไมค์ฟื้นกลับมาหรือไม่ ต้องติดตาม
แพทเองยังรักกอล์ฟแต่ถ้ากลับไปแพทต้องทำร้ายจิตใจมาร์ช กอล์ฟ แพท มาร์ชตกอยู่ในสถานการณ์รักสามเส้า ขณะเดียวกันก็มี อุ๊บอิ๊บ ลูกของอาเปิ้ล อุ๊บอิ๊บมาเรียนหนังสือที่กรุงเทพฯ ตั้งแต่ ม.4 นี่อยู่ ม.6 แล้วอพาร์ทเม้นท์ที่อุ๊บอิ๊บเช่าอยู่โดนงัด เพื่อความปลอดภัย แม่อุ๊บอิ๊บเลยพาอุ๊บอิ๊บมาอยู่บ้านเปิ้ล อุ๊บอิ๊บแอบชอบมาร์ช เลยมาคอยช่วยมาร์ชติวหนังสือ เพื่อสอบเข้ามหาวิทยาลัย
เรื่องราวความ รักทั้งหมดจะลงเอยอย่างไร ไมค์จะฟื้นหรือไม่ รักสามเส้าของกอล์ฟ แพท มาร์ช จะจบลงเช่นไร ใครจะเป็นผู้เสียสละความรักครั้งนี้ ความฝันโกอินเตอร์ของกอล์ฟ–ไมค์จะเป็นจริงหรือไม่ ความน่ารักความเอาใจใส่ของอุ๊บอิ๊บจะชนะใจมาร์ชหรือไม่ ติดตามชมเรื่องราวความรักผูกพันระหว่างคนรัก พี่น้อง และเพื่อน ได้ใน อุบัติรักข้ามขอบฟ้า 2
เดียโบล 3
เดียโบล III (Diablo III) เป็นเกมแอ็กชันเล่นตามบทบาทแนวสับและเฉือนที่พัฒนาและเผยแพร่โดยบริษัทบลิซซาร์ดเอ็นเตอร์เทนเมนต์ในฐานะภาคที่สามในแฟรนไชส์เดียโบล ซึ่งวางจำหน่ายสำหรับไมโครซอฟท์ วินโดวส์ และโอเอสเท็นในเดือนพฤษภาคม ค.ศ. 2012, เพลย์สเตชัน 3 และเอกซ์บอกซ์ 360 ในเดือนกันยายน ค.ศ. 2013, เพลย์สเตชัน 4 และเอกซ์บอกซ์วันในเดือนสิงหาคม ค.ศ. 2014 ตลอดจนนินเท็นโด สวิตช์ ในเดือนพฤศจิกายน ค.ศ. 2018 โดยเป็นเรื่องราวที่เกิดขึ้น 20 ปีหลังจากเหตุการณ์ในเดียโบล II โดยผู้เล่นเลือกที่จะเล่นเป็นหนึ่งในเจ็ดคลาสตัวละคร ได้แก่ บาร์บาเรียน, ครูเซเดอร์, มังก์, เนโครแมนเซอร์, วิตช์ดอกเตอร์ หรือวิเซิร์ด และได้รับมอบหมายให้กำจัดเจ้าแห่งความกลัว ซึ่งคือเดียโบล เช่นเดียวกับเกมก่อนหน้าในซีรีส์
ส่วนภาคเสริมที่มีชื่อว่ารีเปอร์ออฟโซลส์ได้รับการวางจำหน่ายสำหรับพีซีในเดือนมีนาคม ค.ศ. 2014 ซึ่งเปิดตัวสำหรับคอนโซลโดยเป็นส่วนหนึ่งของเวอร์ชันเดียโบล III: อัลทิเมตอีวิลเอดิชัน (Diablo III: Ultimate Evil Edition) ในเดือนสิงหาคม ค.ศ. 2014 และชุดไรส์ออฟเดอะเนโครแมนเซอร์ได้รับการวางจำหน่ายสำหรับวินโดวส์, แมคโอเอส, เพลย์สเตชัน 4 และเอกซ์บอกซ์วันในเดือนมิถุนายน ค.ศ. 2017 นอกจากนี้ เดียโบล III: อีเทอร์เนิลคอลเลกชัน (Diablo III: Eternal Collection) ซึ่งเป็นการรวมภาครีเปอร์ออฟโซลส์และไรส์ออฟเดอะเนโครแมนเซอร์ ได้รับการวางจำหน่ายสำหรับเพลย์สเตชัน 4 และเอกซ์บอกซ์วันในเดือนมิถุนายน ค.ศ. 2017 ตลอดจนสำหรับนินเท็นโด สวิตช์ ในเดือนพฤศจิกายน ค.ศ. 2018
เกมดังกล่าวได้รับการวิจารณ์ในเชิงบวก แม้ว่าคุณลักษณะออลเวส์-ออน ดีอาร์เอ็ม จะถูกติเตียนก็ตาม ซึ่งเกมดังกล่าวสร้างสถิติใหม่สำหรับ "เกมพีซีที่ขายได้เร็วที่สุด" โดยขายได้มากกว่า 3.5 ล้านชุดใน 24 ชั่วโมงแรกที่วางจำหน่าย และกลายเป็นเกมพีซีที่ขายดีที่สุดใน ค.ศ. 2012 ด้วยยอดขายกว่า 12 ล้านชุด รวมถึง ณ เดือนสิงหาคม ค.ศ. 2015 จำนวนยอดขายเพิ่มขึ้นเป็นกว่า 30 ล้านชุด ส่วนภาคต่ออย่างเดียโบล IV ได้รับการประกาศใน ค.ศ. 2019 และมีกำหนดเปิดตัวในวันที่ 6 มิถุนายน ค.ศ. 2023
รูปแบบการเล่น
เช่นเดียวกับเดียโบล และเดียโบล II เดียโบล III เป็นเกมแอ็กชันเล่นตามบทบาทที่มีการต่อสู้แบบเรียลไทม์ที่รวดเร็วและเอนจินกราฟิกไอโซเมตริก เกมดังกล่าวใช้องค์ประกอบดาร์กแฟนตาซีแบบคลาสสิก และผู้เล่นสวมบทเป็นตัวละครฮีโรที่มีหน้าที่ปกป้องโลกแห่งแซงชัวรีจากกองกำลังแห่งขุมนรก เกมนี้มีองค์ประกอบเล่นตามบทบาทจำนวนมาก เช่น การเลือกคลาสตัวละคร, การเพิ่มประสบการณ์และการเพิ่มเลเวล ตลอดจนการได้รับอุปกรณ์ที่ทรงพลังยิ่งขึ้น
คุณภาพและคุณสมบัติของอุปกรณ์จะถูกสุ่ม นอกเหนือจากค่าสถิติพื้นฐาน (เช่น ความเสียหายและความเร็วในการโจมตีสำหรับอาวุธ หรือแต้มเกราะบนชุดเกราะ) ไอเทมคุณภาพสูงยังมีมีคุณสมบัติเพิ่มเติม เช่น ความเสียหายพิเศษ, โบนัสคุณสมบัติ, โบนัสโอกาสการโจมตีแบบคริติคอล หรือเบ้า ซึ่งทำให้ไอเทมสามารถอัปเกรดได้ด้วยอัญมณี ไอเทมคุณภาพระดับเวทมนตร์มีคุณสมบัติแบบสุ่มถึงสามประการ, ไอเทมคุณภาพหายากมีถึงหกประการ และไอเทมคุณภาพระดับตำนานโดยทั่วไปจะมีคุณสมบัติได้ถึงแปดประการโดยมีระดับการสุ่มที่แตกต่างกันไป ส่วนเซ็ตไอเทมเป็นประเภทย่อยของไอเทมระดับตำนานซึ่งมอบโบนัสสะสมเพิ่มเติมหากติดตั้งไอเทมหลายชิ้นจากเซ็ตเดียวกันพร้อมกัน ทั้งนี้ มอนสเตอร์เลเวลสูงมักจะดรอปไอเทมระดับสูง ซึ่งมักจะมีค่าสถิติพื้นฐานและโบนัสสูงกว่า
เอนจินที่เป็นกรรมสิทธิ์รวมเอาระบบฟิสิกส์ภายในแบบกำหนดเองของบริษัทบลิซซาร์ด และนำเสนอสภาพแวดล้อมที่ทำลายได้พร้อมเอฟเฟกต์ความเสียหายในเกม เหล่านักพัฒนาพยายามทำให้เกมนี้เลื่อนไหลในระบบที่หลากหลายโดยไม่ต้องใช้ไดเรกต์ 10 ซึ่งเดียโบล III ใช้เอนจินเกม 3 มิติแบบกำหนดเอง เพื่อนำเสนอมุมมองเหนือศีรษะแก่ผู้เล่น ในลักษณะที่ค่อนข้างคล้ายกับมุมมองไอโซเมตริกที่ใช้ในเกมภาคก่อนในซีรีส์นี้ ส่วนบรรดาศัตรูใช้ประโยชน์จากสภาพแวดล้อมแบบ 3 มิติ เช่น คลานขึ้นด้านข้างกำแพงจากด้านล่างเข้าสู่พื้นที่สู้รบ
เกมแบบหลายผู้เล่นสามารถทำได้เช่นเดียวกับในเดียโบล II โดยใช้บริการแบตเทิลดอตเน็ตของบริษัทบลิซซาร์ด พร้อมด้วยคุณสมบัติใหม่จำนวนมากที่พัฒนาขึ้นสำหรับสตาร์คราฟต์ II ที่มีในเดียโบล III ซึ่งผู้เล่นสามารถเข้าและออกจากเซสชันการเล่นแบบร่วมมือกับผู้เล่นอื่นได้ ทั้งนี้ เดียโบล III แตกต่างจากภาคก่อนตรงที่ผู้เล่นต้องเชื่อมต่อกับอินเทอร์เน็ตอย่างต่อเนื่องเนื่องจากนโยบายการจัดการสิทธิดิจิทัลของพวกเขา แม้กระทั่งสำหรับเกมผู้เล่นเดี่ยว
ส่วนระบบเควสต์ที่ได้รับการปรับปรุง, ตัวสร้างเลเวลแบบสุ่ม และตัวสร้างการเผชิญหน้าแบบสุ่มได้รับการนำมาใช้เพื่อให้แน่ใจว่าเกมจะมอบประสบการณ์ที่แตกต่างเมื่อเล่นซ้ำ
พีเอฟยู บลูแคตส์
พีเอฟยู บลูแคตส์ (PFUブルーキャッツ; PFU BlueCats) เป็นทีมวอลเลย์บอลหญิงที่ตั้งอยู่ในเมืองคาโฮกุ จังหวัดอิชิกาวะ ประเทศญี่ปุ่น โดยเข้าแข่งขันในวี.ลีก ดิวิชัน 1 ซึ่งได้รับการเลื่อนชั้นเป็นครั้งแรกสำหรับฤดูกาล 2018–2019 สโมสรนี้ได้รับการก่อตั้งขึ้นในปี ค.ศ. 1980 โดยมีเจ้าของทีมคือพีเอฟยู ลิมิเต็ด
โอกูอิซูโมะ
โอกูอิซูโมะ เป็นเมืองที่ตั้งอยู่ในอำเภอนิตะ จังหวัดชิมาเนะ ประเทศญี่ปุ่น
ก่อตั้งขึ้นเมื่อวันที่ 31 มีนาคม ค.ศ. 2005 จากการควบรวมเมืองนิตะ และเมืองโยโกตะ
ประวัติศาสตร์
เมืองโอกูอิซูโมะเดิมเป็นหนึ่งในศูนย์กลางการผลิตเหล็กโดยใช้เตาหลอม และปัจจุบันเป็นสถานที่ผลิตเหล็กเพียงแห่งเดียวที่ใช้สำหรับทำดาบญี่ปุ่นโบราณ
ในเขตของเมืองโอกูอิซูโมะมีเหมืองโคมากิซึ่งเคยใช้เป็นสถานที่ผลิตทังสเตนมาตั้งแต่ปี ค.ศ. 1911 จนถึงปี ค.ศ. 1984
Dacryopilumnus
Dacryopilumnus เป็นสกุลของสัตว์พวกกุ้งกั้งปูที่อยู่ในวงศ์ Dacryopilumnidae.
สปีชีส์ของสกุลนี้พบในมหาสมุทรแปซิฟิกและมหาสมุทรอินเดีย
ฟูจิซาวะ (จังหวัดคานางาวะ)
ฟูจิซาวะ (藤沢市 (Fujisawa-shi)) เป็นนครในจังหวัดคานางาวะ ประเทศญี่ปุ่น มีขนาดพื้นที่ทั้งสิ้น 69.57 sqkm มีจำนวนประชากรประมาณ 443,832 คน และมีความหนาแน่นของประชากร 6,300 คนต่อตารางกิโลเมตร
ภูมิศาสตร์
เป็นเมืองที่มีประชากรมากที่สุดในภูมิภาคโชนัง ติดกับอ่าวซางามิ
อาณาเขตติดต่อ
ฟูจิซาวะมีอาณาเขตติดต่อกับเทศบาลข้างเคียงดังต่อไปนี้
Cytheromatidae
Cytheromatidae เป็นสกุลของสัตว์พวกกุ้งกั้งปูที่อยู่ในวงศ์ Podocopida.
สปีชีส์ในสกุล ได้แก่:
โรงเรียนคำชะอีวิทยาคาร
โรงเรียนคำชะอีวิทยาคาร (ภาษาอังกฤษ : Khamcha-I-Wittayakarn School) ตั้งอยู่เลขที่ 167 หมู่ที่ 1 ตำบลน้ำเที่ยง อำเภอคำชะอี จังหวัดมุกดาหาร โรงเรียนอยู่ห่างจากจากจังหวัดมุกดาหารไปทางทิศตะวันตก 35 กิโลเมตร โรงเรียนได้เปิดทำการเรียนการสอนตั้งแต่ระดับมัธยมศึกษาตอนต้น - มัธยมศึกษาตอนปลาย เป็นโรงเรียนประเภทสหศึกษา
ประวัติความเป็นมา
โรงเรียนได้จัดตั้งขึ้นเมื่อ วันที่ 7 เมษายน 2514 โดยนายสุกิจ นิมมานเหมินทร์ รัฐมนตรีว่าการกระทรวงศึกษาธิการในสมัยนั้น โดยกระทรวงศึกษาธิการได้ออกประกาศ เรื่อง การเปิดโรงเรียนรัฐบาลระดับมัธยมศึกษา สังกัดกรมสามัญศึกษา ประจำปีการศึกษา 2514 โดยแต่งตั้งให้นายประสาท รัตนรักษ์ ดำรงตำแหน่งผู้อำนวยการโรงเรียน ตั้งแต่ พ.ศ. 2514 จนถึง พ.ศ. 2527 ปัจจุบันโรงเรียนได้เปิดทำการสอนตั้งแต่ระดับมัธยมศึกษาตอนต้น - มัธยมศึกษาตอนปลาย เป็นโรงเรียนประเภทสหศึกษา
อุปกรณ์รวมส่งสัญญาณ
มัลติเพล็กซ์เซอร์ (Multiplexer : MUX) หรือเรียกอีกชื่อหนึ่งว่า ตัวเลือกข้อมูล (Data Selector) ซึ่งเป็นตัวที่ทำหน้าที่เลือกช่องสัญญาณที่มีข้อมูลช่องหนึ่งจากหลาย ๆ ช่องสัญญาณมาเป็นอินพุตและต่อช่องสัญญาณที่มีข้อมูลนั้นเข้าเป็นสัญญาณเอาต์พุตเพียงเอาต์พุตเดียว ดังรูป
จากรูปทางด้านล่างแสดงอินพุตจำนวน n ขา ตั้งแต่ D 0 ถึง Dn ขาซึ่งใช้สำหรับเลือกข้อมูล S 0 ถึง Sm และขาเอาต์พุต Y ส่วนขาของ S 0 ถึง Sm ใช้สำหรับการเลือกให้อินพุตใดจากอินพุต D 0 ถึง Dn ผ่านออกไปที่เอาต์พุต Y และจำนวนขาของ S นั้นก็ยังมีความสัมพันธ์กับจำนวนขาของอินพุต D คือ เช่น ถ้ามีจำนวนอินพุตที่จะถูกเลือกจำนวน 4 อินพุต จำนวนบิตของขาสำหรับเลือกข้อมูลจะเท่ากับ 2 (22 = 4) ถ้ามีจำนวนอินพุตที่จะถูกเลือกจำนวน 8 อินพุต จำนวนบิตของขาสำหรับเลือกข้อมูลจะเท่ากับ 3 (23 = 8) เป็นต้น
วิธีการรวมข้อมูลจากหลาย ๆ จุด แล้วส่งผ่านไปตามสายส่งเพียงสายเดียวนั้น เรียกว่า multiplex ซึ่งสามารถแบ่งได้ออกเป็น 2 รูปแบบคือ
1) การมัลติเพล็กซ์แบบแบ่งเวลา (Time Division Multiplexer หรือ TDM) เป็นวิธีที่เพิ่งจะได้รับการพัฒนาขึ้นมาได้ไม่นานนักการมัลติเพล็กซ์แบบแบ่งเวลาจะใช้เส้นทางเพียงเส้นทางเดียวและคลื่นพาห์ความถี่เดียวเท่านั้นแต่ ผู้ใช้แต่ละคนนั้นจะได้รับการจัดสรรเวลาในการเข้าใช้ช่องสัญญาณที่ต้องการนั้นเพื่อส่งข้อมูลไปยังปลายทางที่ตนต้องการ
2) การมัลติเพล็กซ์แบบแบ่งความถี่ (Frequency Division Multiplexer หรือ FDM) เป็นวิธีที่ใช้กันทั้งระบบที่มีสายและระบบคลื่นวิทยุ ซึ่งหลักการของการมัลติเพล็กซ์แบบแบ่งความถี่นี้คือ การนำสัญญาณจากแหล่งต่าง ๆ มารวมกัน ให้อยู่ในคลื่นพาห์เดียวกันที่ความถี่ต่าง ๆ และสัญญาณเหล่านี้สามารถที่จะใช้เส้นทางร่วมกันได้ซึ่งต่างจากแบบแรกที่ไม่สามารถใช้ร่วมกันได้
3) การมัลติเพล็กซ์แบบแบ่งความยาวคลื่น (Wave Division Multiplexer หรือ WDM) ใช้งานกับสายไฟเบอร์ออปติก ซึ่งมีแบนด์วิดธ์ที่กว้างมากและมีอัตราการส่งข้อมูลที่สูง จะใช้แสงเป็นตัวนำส่งสัญญาณ โดยแต่ละ Channel จะถูกแบ่งออกตามความยาวคลื่นแสง
หลักการการทำงาน : WDM Multiplexing จะรวมคลื่นแสงจากแหลง่กำเนิดต่าง ๆ เข้าดว้ยกันให้เป็นหนึ่งเดียว ก่อนที่จะสง่ออกไปยงัสายไฟเบอร์ออปติก
วู้ดดี้ เกิดมาคุย
วู้ดดี้ เกิดมาคุย เป็นรายการโทรทัศน์ ประเภท ทอล์คโชว์ ดำเนินรายการโดย วู้ดดี้ วุฒิธร มิลินทจินดา ในแต่ละตอนที่ออกอากาศจะเป็นการนำเสนอเรื่องราวของคนในและนอกวงการบันเทิงทั้งไทยและต่างประเทศ โดยหยิบยกเรื่องราวที่เป็นที่จับตามอง เป็นกระแส เป็น Talk of the Town ณ เวลานั้น โดยออกอากาศครั้งแรกเมื่อ วันที่ 20 มกราคม พ.ศ. 2551 กับตอนแรกที่นำเสนอชีวิตหลังแต่งงานของ นาตาลี เกลโบว่า รายการออกฉายทุกเวลาวันอาทิตย์ ความยาว 2 ชั่วโมง เวลา 21.45-23.45 น. (แต่เดิมออกอากาศเวลา 22.00 - 23.00 น.) ทางสถานีโทรทัศน์โมเดิร์นไนน์ทีวี
รายการวู้ดดี้ ออกอากาศเป็นครั้งสุดท้ายเมื่อวันที่ 29 มกราคม พ.ศ. 2560 โดยครั้งดังกล่าวมีนาคร ศิลาชัย เป็นแขกรับเชิญคนสุดท้ายของรายการ(ทั้งนี้มีสมาชิกครอบครัวโดยทั้งหมดร่วมรับเชิญด้วย) และลำดับต่อมาก็ได้ประมวลภาพกิจกรรมที่วู้ดดี้ได้ร่วมกิจกรรมปั่นจักรยานกับทีมผู้บริหารและพนักงานของธนาคารออมสิน รวมไปถึงกิจกรรมการตัดผมเพื่อสนับสนุนการช่วยเหลือผู้ประสบอุทกภัยในภาคใต้ ในงาน ตัดช่วยใต้ จากลานแฟชั่นฮอลล์ ศูนย์การค้าสยามพารากอน พร้อมกับการกล่าวอำลาผู้ชมรายการ ซึ่งเขาได้กล่าวว่า เขาจะกลับมาพบกับผู้ชมอีกครั้งผ่านทางโซเชียลมีเดียของเขาเองทุกวันแทน เป็นลำดับสุดท้าย ก่อนที่รายการจะยุติการออกอากาศในที่สุด
ดัชชีนอร์ม็องดี
ดัชชีนอร์ม็องดี (Duchy of Normandy) มีที่มามาจากการรุกรานของชนหลายชาติที่รวมทั้งชนเดนส์, ไฮเบอร์โน-นอร์ส, ไวกิงจากออร์กนีย์ และแองโกล-เดนส์ (จากบริเวณเดนลอว์) ในฝรั่งเศสในคริสต์ศตวรรษที่ 8 ประมุขที่อาจจะเป็นอาณาจักรเคานต์ก่อตั้งขึ้นโดยสนธิสัญญาแซ็ง-แกลร์-ซูว์แร็ปต์ ในปี ค.ศ. 911 เมื่อพระเจ้าชาร์ลผู้เรียบง่าย ทรงยอมพระราชทานตำแหน่งให้แก่รอลโลผู้นำของไวกิงที่รู้จักกันในชื่อว่า “นอร์สเม็น” (Northmen) (หรือในภาษาละตินว่า “Normanni”)
เดิมดัชชีนอร์ม็องดีครอบคลุมบริเวณนอยส์เตรีย (Neustria) และบางส่วนของดินแดนเบรอตาญทางฝั่งทะเลทางตอนเหนือ และส่วนในของฝรั่งเศส ที่ในปัจจุบันแบ่งเป็นแผ่นดินฝรั่งเศสและหมู่เกาะแชนเนลที่ขึ้นกับสหราชอาณาจักร สมเด็จพระราชินีนาถเอลิซาเบธที่ 2 แห่งสหราชอาณาจักรทรงเป็นดยุคแห่งนอร์ม็องดีองค์ปัจจุบัน
เมื่อชนนอร์สมาตั้งถิ่นฐานในนอร์ม็องดี ก็ยอมรับภาษาแกลโล-โรมานซ์ของผู้ตั้งถิ่นฐานอยู่แต่เดิม — เช่นเดียวกับการที่ผู้ปกครองนอร์มันในอังกฤษมายอมรับภาษาของผู้ที่ถูกปกครอง ในนอร์ม็องดีภาษาวิวัฒนาการมาเป็นภาษานอร์มัน ในอังกฤษวิวัฒนาการเป็นภาษาแองโกล-นอร์มัน และวรรณกรรมของดัชชีนอร์ม็องดีและอังกฤษในอาณาบริเวณการปกครองของนอร์มันเรียกกันว่าวรรณกรรมแองโกล-นอร์มัน.
เอมิเรตส์คัพ 2017
เอมิเรตส์คัพ 2017 เป็นการแข่งขันฟุตบอลกระชับมิตรทัวร์นาเมนต์ทีมชายช่วงปรี-ซีซันภายในสองวัน เจ้าภาพจัดการแข่งขันโดย สโมสรจาก พรีเมียร์ลีก อาร์เซนอล และจัดขึ้นที่ เอมิเรตส์สเตเดียม, สนามเหย้าของสโมสร.
นี่จะเป็นครั้งที่เก้าของการแข่งขันที่มีสีทีมเข้าร่วมการแข่งขัน. ทั้งนี้, เป็นการรวบรวมทีมตามธรรมเนียมรายการนี้ ได้แก่ เจ้าภาพ อาร์เซนอล ของ พรีเมียร์ลีก, เซบิยา ของ ลาลิกา, ไบฟีกา ของ ปรีไมราลีกา และ แอร์เบไลพ์ซิจ ของ บุนเดิสลีกา. การแข่งขันจะเกิดขึ้นในช่วงวันหยุดสุดสัปดาห์ของวันที่ 29–30 กรกฎาคม พ.ศ. 2560 (ค.ศ. 2017).
ระบบการให้คะแนนตามปกติทีมที่ได้ 3 คะแนนสำหรับ ชนะ, 1 คะแนนสำหรับ เสมอ และ 0 สำหรับ แพ้ ถือเป็นการส่งเสริมโดยนำคะแนนที่ได้บวกรวมกับแต่ละประตูที่ทำได้. อาร์เซนอลคือแชมป์เก่าที่จะมาป้องกันแชมป์หลังจากเอาชนะ เมื่อป่ี ค.ศ. 2015 หลังจากการแข่งขันไม่ได้จัดขึ้นในปี ค.ศ. 2016 เนื่องจาก ฟุตบอลชิงแชมป์แห่งชาติยุโรป 2016 และการปรับปรุงฟื้นฟูสนาม. เปิดสนามสองนัดในวันที่ 29 กรกฎาคม, โดยมีการแข่งขันดังต่อไปนี้จะดำเนินไปจนถึงวันที่ 30 กรกฎาคม. นัดแรกของสองวันเริ่มต้นแข่งขันที่เวลา 14:00 BST, กับนัดที่สองเริ่มต้นที่เวลา 16:20 BST.